Príloha č. 2 výzvy

**OPIS PREDMETU ZÁKAZKY**

**Informácie pre všetky časti predmetu konkrétnej zákazky**

Zabezpečenie nákupu, dodávky a distribúcie elektriny pre potreby rezortu MZ SR výzva č. 3/2024

Predmetom zákaziek zadávaných v DNS v rámci kategórie č. 1 je zabezpečenie nákupu, dodávky a distribúcie elektrickej energie (elektriny) do odberných miest podľa konkrétnych potrieb Prijímateľov po dobu trvania Zmluvy o dodávke elektriny (ďalej len „Zmluva“), v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do ich odberných miest elektriny na obdobie uvedené v prílohách označených ako „odberné miesto a predpokladaný objem odberu“.

Dodávateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberných miest odberateľov vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľov za podmienok stanovených v Zmluve.

Povinnosťou dodávateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Dodávateľ zabezpečí službu elektronického portálu zriadenú pre Prijímateľov. Prostredníctvom služby elektronického portálu môže používateľ využívať informácie o svojich odberných miestach a histórii spotreby.

Dodávateľ zabezpečí možnosť spoločnej fakturácie za viacero odberných miest v správe jedného Prijímateľa, pričom predmetom fakturácie budú aj služby za distribúciu elektriny. Dodávateľ zabezpečí individuálnu klientsku starostlivosť a poradenstvo pre Prijímateľov zamerané na znižovanie spotreby elektriny.